Αθήνα, 22/4/2019

**ΔΕΛΤΙΟ ΤΥΠΟΥ**

**Θέμα:**

* **Κρίσιμη συνάντηση του ΠΙΣ με τον Πρόεδρο του ΕΟΠΥΥ με θέματα συνεχή «κουρέματα» στις αμοιβές των εργαστηριακών καικλινικοεργαστηριακών γιατρών.**
* **Απεργιακές κινητοποιήσεις του κλάδου αμέσως μετά το Πάσχα**

Με **τον Πρόεδρο του ΕΟΠΥΥ** συναντήθηκε το νέο ΔΣ του Πανελλήνιου Ιατρικού Συλλόγου (**ΠΙΣ**), μαζί με τους μεγαλύτερους Ιατρικούς Συλλόγους της χώρας και το σύνολο των φορέων του κλάδου το απόγευμα της Παρασκευής, προκειμένου να συζητηθεί αναλυτικά το εξοντωτικό clawback (αρπαγή) καθώς και το νέο χαράτσι που επιβλήθηκε στον ιατρικό κόσμο, με αποτέλεσμα να κινδυνεύουν με **λουκέτο** δεκάδες μικρά και μεγάλα εργαστήρια και ιατρεία.

**Ο ΠΙΣ** αλλά και οι εκπρόσωποι των Ιατρικών **Συλλόγων**, των **Ενώσεων** και όλων των φορέων που παραβρίσκονταν στην συνάντηση, έθεσαν αναλυτικά τις δυσλειτουργίες που δημιουργεί το **clawback** (*αρπαγή*) καθώς και το νέο μέτρο της μηδενικής συμμετοχήςστις δωρεάν εξετάσεις που δικαιούνται μεγάλες κοινωνικές ομάδες, χωρίς όμως να αυξηθεί το σχετικό κονδύλι στον ΕΟΠΥΥ. Έθεσαν τον Πρόεδρο του ΕΟΠΥΥ προ των ευθυνών του καθώς τα συνεχή κουρέματα και η αρπαγή των εισοδημάτων των ιατρών οδηγεί σε χιλιάδες λουκέτα και μαζικές απολύσεις δεκάδων χιλιάδων εργαζομένων!

Τόσο το **ΔΣ του ΠΙΣ** όσο και οι εκπρόσωποι όλων των **Ιατρικών Συλλόγων** και των φορέων ζήτησαν ο **ΕΟΠΥΥ**να καλύπτει τη συμμετοχή των ασθενών σε εξετάσεις με μηδενική ή μειωμένη συμμετοχή, όπως άλλωστε πράττει για το φάρμακο.

Ο **Πρόεδρος του ΕΟΠΥΥ** δήλωσε αναρμόδιος και παρέπεμψε το θέμα στην ηγεσία του Υπουργείου Υγείας. Ο **ΠΙΣ** αλλά και οι εκπρόσωποι των Ενώσεων και των φορέων, εξέθεσαν αναλυτικά το ζήτημα στον Πρόεδρο του ΕΟΠΥΥ και εξήγησαν από την πλευρά τους ότι ο κλάδος δεν μπορεί πλέον να επωμιστεί κι άλλες **επιβαρύνσεις**, ενώ εξετάζεται το σοβαρό ενδεχόμενο ο κλάδος να προχωρήσει σε **κινητοποιήσεις** αμέσως μετά το Πάσχα.

Το ενδεχόμενο αυτό θα προκαλέσει **σοβαρά προβλήματα** στους ασφαλισμένους του ΕΟΠΥΥ, οι οποίοι δε θα μπορούν να πραγματοποιούν δωρεάν εξετάσεις στους συμβεβλημένους παρόχους του ΕΟΠΥΥ, γεγονός που θα οφείλεται στην προσπάθεια του Υπουργείου Υγείας να κοινωνικοποιήσει ουσιαστικά τα ιδιωτικά ιατρεία και εργαστήρια.

Το **νέο ΔΣ του Πανελληνίου Ιατρικού Συλλόγου** σε αγαστή συνεργασία με το σύνολο των Ιατρικών Συλλόγων και Ιατρικών Ενώσεων - Φορέων είναι αποφασισμένο να προασπίσει με κάθε νόμιμο τρόπο την οικονομική επιβίωση και την επιστημονική αυτοτέλεια των ελευθεροεπαγγελματιών εργαστηριακών και κλινικοεργαστηριακώνιατρών.

**Στη συνάντηση με τον Πρόεδρος του ΕΟΠΥΥ παραβρέθηκαν**

**Πρόεδρος ΠΙΣ:** Αθανάσιος Εξαδάκτυλος

**Γενικός Γραμματέας ΠΙΣ:** Γιώργος Ελευθερίου

**Ιατρικός Σύλλογος Αθηνών:** Φώτιος Πατσουράκος, Α’ Αντιπρόεδρος

**Ιατρικός Σύλλογος Θεσσαλονίκης:** Μαρία Χατζηδημητρίου, Γενική Γραμματέας

**Ιατρικός Σύλλογος Ηρακλείου:** Χάρης Βαβουρανάκης, Πρόεδρος

**Ιατρικός Σύλλογος Πατρών:** Άννα Μαστοράκου, Πρόεδρος

**Ιατρικός Σύλλογος Λάρισας:** Κωνσταντίνος Γιαννακόπουλος, Πρόεδρος

**Ένωση Ιατρών ΕΟΠΥΥ (ΕΝΙ-ΕΟΠΥΥ):** Άννα Μαστοράκου, Πρόεδρος

**Πανελλήνια Ομοσπονδία Σωματείων Ιδιωτών Πρωτοβάθμιας Υγείας (ΠΟΣΙΠΥ):**ΘεόδωροςΧατζηπαναγιώτου

**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ):** Φώτιος Πατσουράκος

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ):** Γεώργιος Βουγιούκας

**Πανελλήνια Επαγγελματική Ένωση Εργαστηριακών Γιατρών ΒιοπαθολόγωνΚυτταρολόγων Παθολογοανατόμων (ΠΕΕΒΙ):** ΓιάννηςΚλεινάκης, Άρης Υφαντίδης

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝ.Ι.ΔΙ.):** Παναγιώτης Ντούνας

**Πανελλήνιος Σύνδεσμος Εργαστηριακών Γιατρών «Συνεργασία»:** Πολύδωρας Αμπατζής

 **Ο Πρόεδρος Ο Γεν. Γραμματέας**

 **Δρ Αθανάσιος Α. Εξαδάκτυλος Δρ Γεώργιος Ι. Ελευθερίου**

 **Πλαστικός Χειρουργός Αγγειοχειρουργός**